CELEX: 32005R1824
Language: sk
Date: 2005-11-09 00:00:00
Title: Nariadenie Komisie (ES) č. 1824/2005 z 9. novembra 2005, ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

10.11.2005   
            
            
               SK
            
            
               Úradný vestník Európskej únie
            
            
               L 294/3
            
         
      NARIADENIE KOMISIE (ES) č. 1824/2005
   z 9. novembra 2005,
   ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9 ods. 1 písm. a),
   keďže:
   
               (1)
            
            
               Príloha I k nariadeniu (ES) č. 1183/2005 uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady OSN 1. novembra 2005 schválil prvú verziu zoznamu fyzických a právnických osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               Aby sa zabezpečila účinnosť opatrení stanovených v tomto nariadení, musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1183/2005 sa týmto nahrádza prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. novembra 2005
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 193, 23.7.2005, s. 1.
   
      PRÍLOHA
      
         
            „PRÍLOHA I
            Zoznam fyzických a právnických osôb, subjektov alebo orgánov uvedených v článku 2
            
                        1.
                     
                     
                        Frank Kakolele Bwambale [alias a) Frank Kakorere, b) Frank Kakorere Bwambale]. Ďalšie informácie: bývalý vodca RCD-ML.
                     
                  
                        2.
                     
                     
                        Jérôme Kakwavu Bukande [alias a) Jérôme Kakwavu, b) Veliteľ Jérôme]. Národnosť: konžská. Ďalšie informácie: bývalý predseda UCD/FAPC. V decembri 2004 mu bola pridelená hodnosť generála vo FARDC.
                     
                  
                        3.
                     
                     
                        Germain Katanga. Národnosť: konžská. Ďalšie informácie: Od marca 2005 v domácom väzení v Kinshase. Náčelník FRPI. V decembri 2004 vymenovaný za generála vo FARDC.
                     
                  
                        4.
                     
                     
                        Thomas Lubanga. Dátum narodenia: Ituri, Konžská demokratická republika. Národnosť: konžská. Ďalšie informácie: predseda UPC/L. Od marca 2005 vo väzení v Kinshase.
                     
                  
                        5.
                     
                     
                        Khawa Panga Mandro [alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Náčelník Kahwa, f) Kawa]. Dátum narodenia: 20.8.1973. Miesto narodenia: Bunia, Konžská demokratická republika. Národnosť: konžská. Ďalšie informácie: bývalý predseda PUSIC. Od apríla 2005 vo väzení v Bunii.
                     
                  
                        6.
                     
                     
                        Douglas Mpano. Národnosť: konžská. Ďalšie informácie: Žije v Gome. Manažér spoločností Compagnie Aérienne des Grands Lacs a Great Lakes Business Company.
                     
                  
                        7.
                     
                     
                        Sylvestre Mudacumura [alias a) Radja, b) Mupenzi Bernard, c) Generál Major Mupenzi]. Národnosť: rwandská. Ďalšie informácie: veliteľ FDLR.
                     
                  
                        8.
                     
                     
                        Dr Ignace Murwanashy-Aka (alias Ignace). Národnosť: rwandská. Ďalšie informácie: predseda FDLR. Bydlisko v Nemecku.
                     
                  
                        9.
                     
                     
                        Jules Mutebutsi [alias a) Jules Mutebusi, b) Jules Mutebuzi, c) Plukovník Mutebutsi]. Dátum narodenia: Južné Kivu, Konžská demokratická republika. Národnosť: konžská. Ďalšie informácie: bývalý zástupca oblastného vojenského veliteľa 10. vojenskej oblasti FARDC (v apríli 2004 zbavený funkcie). V súčasnosti zadržiavaný v Rwande.
                     
                  
                        10.
                     
                     
                        Matthieu Ngudjolo (alias Cui Ngudjolo). Ďalšie informácie: ‚Plukovník’ alebo ‚Generál’. Náčelník štábu FNI a bývalý náčelník štábu FRPI. V októbri 2003 zatknutý misiou MONUC v Bunii.
                     
                  
                        11.
                     
                     
                        Floribert Ngabu Njabu [alias a) Floribert Njabu, b) Floribert Ndjabu, c) Floribert Ngabu, d) Ndjabu]. Ďalšie informácie: predseda FNI. Zatknutý a od marca 2005 v domácom väzení v Kinshase.
                     
                  
                        12.
                     
                     
                        Laurent Nkunda [alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Generál Nkunda]. Dátum narodenia:. 6.2.1967. Dátum narodenia: Severné Kivu/Rutshuru, Konžská demokratická republika. Národnosť: konžská. Ďalšie informácie: bývalý generál RCD-G. V súčasnosti sa pohybuje na nezámom mieste. Videli ho v Rwande a Gome.
                     
                  
                        13.
                     
                     
                        James Nyakuni. Národnosť: ugandská. Ďalšie informácie: obchodné partnerstvo s Veliteľom Jeromom (Jérôme Kakwavu Bukande).
                     
                  
                        14.
                     
                     
                        Dieudonné Ozia Mazio [alias a) Ozia Mazio, b) Omari, c) p. Omari]. Dátum narodenia: 6.6.1949. Miesto narodenia: Ariwa, Konžská demokratická republika. Národnosť: konžská. Ďalšie informácie: predseda FEC na území Aru. Finančné schémy s Veliteľom Jeromom (Jérôme Kakwavu Bukande) a FAPC.
                     
                  
                        15.
                     
                     
                        Bosco Taganda [alias a) Bosco Ntaganda, b) Bosco Ntagenda, c) Terminátor, d) Major]. Národnosť: konžská. Ďalšie informácie: vojenský veliteľ UPC/L.
                     
                  
                        16.
                     
                     
                        Tous Pour la Paix et le Développement (alias TPD). Adresa: Goma, Severné Kivu, Konžská demokratická republika. Ďalšie informácie: mimovládna organizácia, ktorá poskytla pomoc RCD-G.“